PATVIRTINTA

Prienų rajono savivaldybės tarybos

2015 m. gruodžio 22 d. sprendimu Nr. T3-261
ŠILUMOS TIEKĖJŲ INVESTICIJŲ PLANŲ DERINIMO TVARKOS APRAŠAS
I. SYRIUS

BENDROSIOS NUOSTATOS
1. Šilumos tiekėjų investicijų planų derinimo tvarkos aprašas (toliau – Aprašas) parengtas vadovaujantis Lietuvos Respublikos šilumos ūkio įstatymo 35 straipsniu, Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“ patvirtinta Šilumos kainų nustatymo metodika.
2. Šilumos tiekėjai numatomų investicijų į naujų energetikos objektų statybą ar veikiančių objektų plėtrą ir rekonstrukciją planus privalo suderinti su Prienų rajono savivaldybės taryba (toliau – Taryba).

3. Apraše vartojamos sąvokos atitinka Lietuvos Respublikos šilumos ūkio įstatyme ir Valstybinės kainų ir energetikos kontrolės komisijos patvirtintoje Šilumos kainų nustatymo metodikoje vartojamas sąvokas.
II. SKYRIUS

INVESTICIJŲ PLANŲ DERINIMO TVARKA
4. Investicijų planai rengiami ir teikiami derinti, kai šilumos tiekėjas rengia šilumos kainų projektus. Šilumos tiekėjas Prienų rajono savivaldybės administracijai (toliau – Savivaldybės administracija) pateikia:

4.1. prašymą derinti investicijų planą, pasirašytą įmonės vadovo, kuriame nurodyti atsakingi asmenys, parengę investicijų planą, jų telefonų numeriai, elektroninio pašto adresai; 

4.2. investicijų planas turi atitikti šilumos tiekėjo ilgalaikius planus ir bendrovės vystymo strategiją, kurioje numatomos lėšos, reikalingos investicijų planui įgyvendinti, finansavimo šaltiniai ir šio investicijų plano įgyvendinimo terminai. 

5. Investicijų plane turi būti:

5.1. pagrįstas investicijų reikalingumas, nurodant jų būtinumą šilumos tiekėjų uždaviniams ir funkcijoms įgyvendinti;

5.2. numatytas lėšų ir kitų išteklių poreikis, būtinas investicijų planui įgyvendinti;
5.3. įvertinta investicijų įgyvendinimo įtaka šilumos kainai;

5.4. įvertinta turto, į kurį planuojamos investicijos, ekonominio ir fizinio gyvavimo trukmė.

6. Šilumos tiekėjas gali pateikti ir kitą medžiagą, paaiškinančią investicijų svarbą.

7. Pateiktas prašymas turi būti išnagrinėtas ir priimtas sprendimas ne vėliau kaip per 60 kalendorinių dienų, jei prašymas atitinka 4 ir 5 punktų reikalavimus.

8. Prireikus Savivaldybės administracija turi teisę pareikalauti iš šilumos tiekėjo papildomų duomenų. 

9. Jei Savivaldybėje registruoto prašymo nagrinėjimo metu šilumos tiekėjas keičia (papildo) prašymo turinį ar Savivaldybės reikalavimu pateikia papildomus duomenis, prašymo nagrinėjimo Savivaldybėje pradžios data laikoma paskutinės papildomos medžiagos įregistravimo diena. 

10. Savivaldybės administracija investicijų planą kartu su sprendimo projektu dėl jo patvirtinimo Tarybos veiklos reglamente nustatyta tvarka teikia svarstyti Tarybai. 

11. Investicijų planas svarstomas ir sprendimas dėl pritarimo priimamas Tarybos veiklos reglamento nustatyta tvarka.

III. SKYRIUS

BAIGIAMOSIOS NUOSTATOS

12. Šilumos vartotojai ir kiti suinteresuoti asmenys su šilumos tiekėjų pateiktais prašymais gali susipažinti Savivaldybės administracijoje, jei šiai medžiagai netaikomi Lietuvos Respublikos įstatymais ar kitais teisės aktais reglamentuoti viešojo naudojimo apribojimai.

13. Tvarkos aprašo įgyvendinimo priežiūrą ir kontrolę atlieka Savivaldybės administracijos direktorius ar jo įgaliotas asmuo.

______________________
